stanford-oval/wikipedia huggingface dataset:
สมเด็จพระนารายณ์มหาราช
พระราชกรณียกิจ > วรรณกรรมในรัชกาล

สมเด็จพระนารายณ์มิใช่เพียงทรงพระปรีชาสามารถทางด้านการทูตเท่านั้น หากทรงเป็นกวีและทรงอุปถัมภ์กวีในยุคของพระองค์อย่างมากมาย กวีลือนามแห่งรัชสมัยของพระองค์ คือ พระโหราธิบดี หรือพระมหาราชครู ผู้ประพันธ์หนังสือจินดามณี ซึ่งเป็นตำราเรียนภาษาไทยเล่มแรก และตอนหนึ่งของเรื่องสมุทรโฆษคำฉันท์ (อีกตอนหนึ่งเป็นพระราชนิพนธ์ของสมเด็จพระนารายณ์)
วรรณกรรมที่ปรากฏหลักฐานว่าแต่งขึ้นในรัชกาลสมเด็จพระนารายณ์ เช่น
สมุทรโฆษคำฉันท์ ส่วนตอนต้นเชื่อกันว่าพระมหาราชครูเป็นผู้แต่งแต่ถึงแก่อนิจกรรมเสียก่อน  สมเด็จพระนารายณ์จึงพระราชนิพนธ์ต่อ  โดยเริ่มที่ตอน พิศพระกุฎีอาศรมสถานตระกาลกล  ไปจนถึง ตนกูตายก็จะตายผู้เดียวใครจะแลดู  โอ้แก้วกับตนกู  ฤเห็น
คำฉันท์กล่อมช้าง (ของเก่า) เป็นผลงานของขุนเทพกวี สันนิษฐานว่าแต่งในคราวสมโภชขึ้นระวางเจ้าพระยาบรมคเชนทรฉัททันต์ เมื่อ พ.ศ. 2216 เป็นต้น
พระราชพงศาวดารกรุงเก่า ฉบับหลวงประเสริฐ ไม่ทราบผู้แต่ง แต่มีการระบุว่าเกิดจากการที่มีรับสั่งใน จ.ศ. 1042 (พ.ศ. 2223) ให้คัดจดหมายเหตุต่าง ๆ เข้าด้วยกัน
ตำราพระโอสถพระนารายณ์ ตำรายาสมัยอยุธยาซึ่งยังไม่ได้รวบรวมเป็นคัมภัร์ ประกอบด้วยตำรับยาแพทย์แผนไทย จีน อินเดีย และฝรั่ง วันคืนตั้งประโอสถคือระหว่างปีกุน จุลศักราช ๑๐๒๑ ถึงปีฉลู จุลศักราช ๑๐๒๓ (พ.ศ. 2202–24) ตรงกับรัชกาลสมเด็จพระนารายณ์มหาราช มีชื่อแพทย์หลวงในสมัยอยุธยาซึ่งเป็นแพทย์ชั้นครู (คุรุแพทย์) จำนวน 8 คน คือ ออกพระสิทธิสารพราหมณ์เทศเจ้ากรมหมอยาขวา ออกพระแพทยพงษาเจ้ากรมโรงพระโอสถ พระแพทยโอสถฝรั่ง ออกขุนประสิทธิโอสถจีน ออกขุนทิพยจักรเจ้ากรมหมอยาขวา พระฤๅษี (ไม่ปรากฏนาม) เมสีหมอฝรั่ง และนายเพ็ชรปัญญา (หมอเชลยศักดิ์) นับเป็นตำรับยาที่ถูกรวบรวมขึ้นครั้งแรกในประวัติศาสตร์การแพทย์แผนไทย
กาพย์ห่อโคลงพระศรีมโหสถ กล่าวถึงชายหญิงแต่งกายสวยงามชมการละเล่นมหรสพในงานเฉลิมการขึ้นครองราชย์ของพระเจ้าแผ่นดิน
จินดามณี
ชื่อสถานที่อันเนื่องด้วยพระปรมาภิไธย

| ธรรมเนียมพระยศของ สมเด็จพระนารายณ์มหาราช |
| --- | --- |
พระราชลัญจกร
การทูล: ใต้ฝ่าละอองธุลีพระบาท
การแทนตน: ข้าพระพุทธเจ้า
การขานรับ: พระพุทธเจ้าข้าขอรับ/เพคะ
วัดพระนารายณ์มหาราช (วัดกลาง) จังหวัดนครราชสีมา
พิพิธภัณฑสถานแห่งชาติ สมเด็จพระนารายณ์ จังหวัดลพบุรี
ถนนนารายณ์มหาราช จังหวัดลพบุรี
พระนารายณ์ราชนิเวศน์ จังหวัดลพบุรี
หน่วยบัญชาการสงครามพิเศษ ค่ายสมเด็จพระนารายณ์มหาราช จังหวัดลพบุรี
พระบรมราชานุสาวรีย์สมเด็จพระนารายณ์มหาราช จังหวัดลพบุรี
พระบรมราชานุสาวรีย์สมเด็จพระนารายณ์มหาราช ณ อุทยานราชภักดิ์ จังหวัดประจวบคีรีขันธ์
โรงพยาบาลพระนารายณ์มหาราช จังหวัดลพบุรี
โรงพยาบาลเมืองนารายณ์ จังหวัดลพบุรี
โรงเรียนพระนารายณ์ จังหวัดลพบุรี
โรงเรียนกองทัพบกอุปถัมภ์ค่ายนารายณ์ศึกษา จังหวัดลพบุรี
สวนสาธารณะสมเด็จพระนารายณ์มหาราช จังหวัดลพบุรี
นารายณ์ฮิลส์กอลฟ์ จังหวัดลพบุรี
ค่ายลูกเสือพระนารายณ์ จังหวัดลพบุรี
สโมสรโรตารีพระนารายณ์ลพบุรี จังหวัดลพบุรี
ในวัฒนธรรมสมัยนิยม

ภาพยนตร์อิงประวัติศาสตร์เรื่อง พันท้ายนรสิงห์ (พ.ศ. 2558) รับบทโดย สุเชาว์ พงษ์วิไล
ละครโทรทัศน์อิงประวัติศาสตร์เรื่อง บุพเพสันนิวาส (พ.ศ. 2561) และ พรหมลิขิต (พ.ศ. 2566) ออกฉายครั้งแรกทางสถานีโทรทัศน์ไทยทีวีสีช่อง 3 มีตัวละครหนึ่งชื่อ "ขุนหลวงนารายณ์" รับบทโดย ปราปต์ปฎล สุวรรณบาง
ดูเพิ่ม

รายพระนามพระมหากษัตริย์ไทย
โซโลเลเวลลิง

ซีรีส์นวนิยายเว็บเกาหลีใต้
| โซโลเลเวลลิง |
| --- | --- |

나 혼자만 레벨업 Na Honjaman Rebeleop
แนว: โลดโผน, จินตนิมิต
เขียนโดย: ชูกง
วาดภาพโดย: ทูบู (Redice Studio)
สำนักพิมพ์: D&C Media
เล่ม: 14

อนิเมะโทรทัศน์
กำกับโดย: ชุนซูเกะ นากาชิเงะ
เขียนบทโดย: โนโบรุ คิมูระ
ดนตรีโดย: ฮิโรยูกิ ซาวาโนะ
สตูดิโอ: เอ-1 พิกเจอร์ส
ถือสิทธิ์โดย: เมเดียลิงก์
เครือข่าย: Tokyo MX, GYT, GTV, BS11
ฉาย:  7 มกราคม พ.ศ. 2567  – ปัจจุบัน
ตอน: 23
 
| --- | --- |

ผู้ประพันธ์: ชูกง
ประเทศ: เกาหลีใต้
ภาษา: เกาหลี
ประเภท: โลดโผน, จินตนิมิต
สำนักพิมพ์: D&C Media (เกาหลี) ฟีนิกซ์ (ไทย)
วันที่พิมพ์: 25 กรกฎาคม พ.ศ. 2559 – 10 ตุลาคม พ.ศ. 2561 (KakaoPage) 4 พฤศจิกายน พ.ศ. 2559 – 18 เมษายน พ.ศ. 2561 (D&C Media) 21 ธันวาคม พ.ศ. 2561 – 24 มิถุนายน พ.ศ. 2562 (Webnovel) 29 ธันวาคม พ.ศ. 2564 (Final chapter)
ชนิดสื่อ: เว็บคอมิก
โซโลเลเวลลิง (เกาหลี: 나 혼자만 레벨업; อาร์อาร์: Na Honjaman Rebeleop) เป็นนวนิยายเว็บเกาหลีใต้ เขียนโดยชูกง เผยแพร่ทางแพลตฟอร์มคอมิกและนิยายดิจิตัลคากาโอเพจของบริษัทคากาโอตั้งแต่วันที่ 25 กรกฎาคม พ.ศ. 2559 ภายหลังได้รับการตีพิมพ์เป็นหนังสือในเครือพาไพรัสโดยสำนักพิมพ์ D&C Media เมื่อวันที่ 4 พฤษจิกายน พ.ศ. 2559
เว็บตูนดัดแปลงของโซโลเลเวลลิงเริ่มเผยแพร่ในคากาโอเพจในวันที่ 4 มีนาคม พ.ศ. 2561 วาดภาพโดยจัง ซุง-รัก (ทูบู)  ประธานเจ้าหน้าที่บริหารของ Redice Studio ผู้เสียชีวิตเมื่อวันที่ 23 กรกฎาคม พ.ศ. 2565 ด้วยภาวะเลือดออกในสมองใหญ่ ฤดูกาลแรกของเว็บตูนจบในวันที่ 19 มีนาคม พ.ศ. 2563 ฤดูกาลที่สองเริ่มต้นในวันที่ 1 สิงหาคม พ.ศ. 2563 และจบในเดือนธันวาคม พ.ศ. 2564 ที่ตอนที่ 179 รวบรวมตีพิมพ์เป็นหนังสือโดยสำนักพิมพ์ D&C Media ถึงเล่มที่ 5 เมื่อเดือนกันยายน พ.ศ. 2565 ทั้งหนังสือนวนิยายและหนังสือการ์ตูนมีลิขสิทธิ์ตีพิมพ์ในประเทศไทยโดยสำนักพิมพ์ฟีนิกซ์
วิดีโอเกมเล่นตามบทบาทกำลังอยู่ในระหว่างพัฒนาโดยเน็ตมาร์เบิล ซีรีส์อนิเมะโทรทัศน์ดัดแปลงโดยสตูดิโอเอ-1 พิกเจอร์ส มีกำหนดออกอากาศในไตรมาสที่ 1 พ.ศ. 2567
ณ วันที่ 30 มีนาคม พ.ศ.2567 มีการประกาศ ซีซันที่สองโดยใช้ชื่อภาค Arise from the Shadow โดยได้ปล่อยทีเซอร์ตัวอย่างแล้วกำลังอยู่ระหว่างการพัฒนา และในเดือนเมษายน พ.ศ. 2566 คากาโอเพจได้ประกาศเว็บตูนภาคต่อชื่อ โซโลเลเวลลิง แร็คนาร็อค (Solo Leveling: Ragnarok) บอกเล่าเรื่องราวของซูโฮลูกของซอง จิน-อู นวนิยายบนเว็บเริ่มเผยแพร่ผ่านคากาโอเพจในวันที่ 10 เมษายน พ.ศ. 2566  การดัดแปลงจากเว็บตูนมีกำหนดฉายรอบปฐมทัศนในปี 2567
แหล่งข้อมูลอื่น

เว็บไซต์ทางการของนวนิยาย ที่คากาโอเพจ (เกาหลี)
เว็บไซต์ทางการของเว็บตูน ที่คากาโอเพจ (เกาหลี)
เว็บไซต์ทางการของเว็บตูน ที่คากาโอเว็บตูน
เว็บไซต์ทางการของอนิเมะ (ญี่ปุ่น)
โซโลเลเวลลิง (manhwa) ที่เครือข่ายข่าวอนิเมะ
เคแบงก์สยามพิฆเนศ

| --- | --- |
สยามพิฆเนศ

ชื่อเดิม: สยามพิฆเนศ
ที่อยู่: ชั้น 7 ศูนย์การค้าสยามสแควร์วัน ถนนพระรามที่ 1 แขวงปทุมวัน เขตปทุมวัน กรุงเทพมหานคร ประเทศไทย
ชนิด: โรงละครในร่ม
เปิดใช้: 31 มีนาคม พ.ศ. 2558; 9 ปีก่อน (2558-03-31)
เจ้าของ: บริษัท สยามพิฆเนศ จำกัด (ในเครือ เวิร์คพอยท์ เอ็นเทอร์เทนเมนท์ ร่วมทุนกับธนาคารกสิกรไทย)
ความจุ: 1,069 ที่นั่ง
เว็บไซต์: เว็บไซต์โรงละคร
โรงละครเคแบงก์สยามพิฆเนศ (อังกฤษ: KBank Siam Pic-Ganesha) เป็นโรงละครที่สร้างขึ้นโดยบริษัทเวิร์คพอยท์ เอ็นเทอร์เทนเมนท์ จำกัด(มหาชน)   ร่วมทุนกับธนาคารกสิกรไทย สำหรับแสดงละครเวทีและจัดกิจกรรมต่าง ๆ ทั้งของเวิร์คพอยท์ฯเองและศิลปินอื่น ๆ ตั้งอยู่บริเวณชั้น 7 ศูนย์การค้าสยามสแควร์วัน ถนนพระรามที่ 1 แขวงปทุมวัน เขตปทุมวัน กรุงเทพมหานคร ความจุ 1,069 ที่นั่ง นับว่าเป็นโรงละครเอกชนที่มีจำนวนที่นั่งมากเป็นอันดับ 2 ของประเทศไทย รองจากเมืองไทยรัชดาลัย เธียเตอร์
ประวัติ

เคแบงก์สยามพิฆเนศ เป็นโรงละครที่สร้างขึ้นโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) และมีธนาคารกสิกรไทยเป็นผู้สนับสนุนหลัก สร้างขึ้นบนพื้นที่ชั้น 7 ของอาคารศูนย์การค้าสยามสแควร์วัน เพื่อให้บุคคลที่มีความสามารถทางด้านศิลปวัฒนธรรมในประเทศไทยได้ใช้เพื่อส่งเสริมการแสดงศิลปวัฒนธรรมทั้งไทยและต่างประเทศออกมาในรูปแบบการแสดงหลากหลายประเภท
ในเบื้องต้น สำนักงานจัดการทรัพย์สิน จุฬาลงกรณ์มหาวิทยาลัย ได้ประชาสัมพันธ์โครงการดังกล่าว โดยใช้ชื่ออย่างไม่เป็นทางการว่า Workpoint Center ซึ่งจะประกอบไปด้วยส่วนโรงละคร และส่วนสตูดิโอถ่ายทำรายการของช่องเวิร์คพอยท์เท่านั้น แต่ภายหลังได้ปรับปรุงรูปแบบโครงการใหม่ทั้งหมดและก่อสร้างเป็นโรงละครขนาดใหญ่รวมถึงได้กำหนดชื่ออย่างเป็นทางการว่า สยามพิฆเนศ ซึ่งมาจากคำสองคำ คือ "สยาม" อันหมายถึง นามเดิมของประเทศไทย, สยามสแควร์ ย่านที่ตั้งของศูนย์การค้า, ชื่อศูนย์การค้าที่เป็นที่ตั้งของโรงละคร และ "พิฆเนศ" ซึ่งเป็นหนึ่งในสร้อยพระนามเมื่อครั้งทรงดำรงพระยศ "กรมหมื่น" (กรมหมื่นพิฆเนศวรสุรสังกาศ) ของพระบาทสมเด็จพระจุลจอมเกล้าเจ้าอยู่หัว ผู้พระราชทานกำเนิดจุฬาลงกรณ์มหาวิทยาลัย ซึ่งเป็นเจ้าของพื้นที่ที่ตั้งของโครงการ อีกทั้งยังเป็นนามของเทพแห่งศิลปวิทยาการอีกด้วย ต่อมาในช่วงเปิดตัวโรงละครอย่างเป็นทางการได้เปลี่ยนชื่อเป็น เคแบงก์สยามพิฆเนศ ตามชื่อผู้สนับสนุนหลัก
พิธีเปิดโรงละครอย่างไม่เป็นทางการ จัดขึ้นในวันที่ 9 กุมภาพันธ์ พ.ศ. 2558 โดยใช้ตัวโรงละครเป็นสถานที่จัดงานแถลงข่าวเปิดตัวละครเวที โหมโรง เดอะ มิวสิคัล และยังได้ครูเสนาะ หลวงสุนทร ศิลปินแห่งชาติ สาขาศิลปะการแสดง (ดนตรีไทย) ลูกศิษย์ของหลวงประดิษฐไพเราะ (ศร ศิลปบรรเลง) ขึ้นมาบรรเลงระนาดเอกในเพลงสาธุการ และ แสนคำนึง เพื่อเป็นการทดสอบระบบเสียงภายในโรงละครเบื้องต้น ส่วนพิธีเปิดอย่างเป็นทางการมีขึ้นเมื่อวันที่ 31 มีนาคม ปีเดียวกัน โดยมีปัญญา นิรันดร์กุล ประธานบริษัท เวิร์คพอยท์ เอ็นเทอร์เทนเมนท์ จำกัด (มหาชน) และบัณฑูร ล่ำซำ ประธานกรรมการของธนาคารกสิกรไทยในขณะนั้น ร่วมเป็นประธานในพิธี
การจัดสรรพื้นที่

โรงละครเคแบงก์สยามพิฆเนศมีการแบ่งพื้นที่จัดสรรดังนี้
โถงต้อนรับ ประกอบด้วย
ล็อบบี้ สเปช - ห้องโถงรับรองขนาดใหญ่ โดยรองรับการจัดกิจกรรม และนิทรรศการภายในพื้นที่ มีพื้นที่ทั้งหมด 367 ตารางเมตร แบ่งออกเป็น 2 ส่วน ได้แก่
สเปช เอ (โถงเพดานสูง) - ตั้งอยู่ด้านหน้าทางขึ้น เดอะ ฟลอยเยอร์ ติดทางขึ้นจากส่วนหน้าชั้น 6 และลิฟต์แก้วของศูนย์การค้า เป็นที่ตั้งของจอ LED ขนาดใหญ่ มีพื้นที่ทั้งหมด 204 ตารางเมตร
สเปช บี (โถงเพดานต่ำ) - ตั้งอยู่ด้านหน้าทางขึ้น เดอะ เพลย์เฮาส์ ติดจากส่วนสเปช เอ มีพื้นที่ทั้งหมด 163 ตารางเมตร
จุดบริการของไทยทิกเก็ตเมเจอร์
เคแบงก์เธียเตอร์คาเฟ่ โดย ไฮด์
โรงละคร ประกอบด้วย
เดอะ ฟอยเยอร์ - ห้องโถงรับรองขนาดใหญ่ก่อนเข้าสู่ตัวโรงละคร เป็นที่ประดิษฐานพระบรมสาทิสลักษณ์ของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) พระบาทสมเด็จพระมงกุฎเกล้าเจ้าอยู่หัว (รัชกาลที่ 6) และพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) และยังเป็นที่ตั้งของจอ LED สำหรับแสดงรอบกิจกรรมของทั้งโรงละคร เดอะ เธียเตอร์ และ เดอะ เพลย์เฮาส์ มีพื้นที่รวมทั้งหมด 252 ตารางเมตร
เคแบงก์สยามพิฆฮอลล์ (เดิมเรียกว่า เดอะ เธียเตอร์) - เป็นโรงละครแบบโพรซีเนียมขนาดใหญ่แบบเดียวกับเมืองไทยรัชดาลัย เธียเตอร์ ความจุ 1,069 ที่นั่ง (ชั้นล่าง 698 ที่นั่ง ชั้นบน 355 ที่นั่ง รวม VIP Box อีก 16 ที่นั่ง)
เดอะ เพลย์เฮาส์ - เป็นโรงละครขนาดเล็กพื้นเรียบ ความจุ 200 ที่นั่ง รองรับการแสดง จัดการสัมมนา ประชุม การแสดงละคร และกิจกรรมในหลากหลายรูปแบบ รวมทั้งยังสามารถดัดแปลงเป็นห้องประชุมสัมมนา และการสาธิตนวัตกรรมผลิตภัณฑ์ต่าง ๆ ได้อีกด้วย
เดอะ สตูดิโอ - เป็นห้องเอนกประสงค์พื้นเรียบขนาด 84 ตารางเมตร ความจุ 40 ที่นั่ง รองรับการแสดงละครในรูปแบบโรงเล็กกลุ่มย่อย ห้องซ้อมละคร การประชุมสัมมนา หรือการจัดกิจกรรมต่าง ๆ ที่จำกัดผู้เข้าร่วมงาน
กิจกรรมและการแสดงที่ผ่านมา > พ.ศ. 2558

ไทยแลนด์ก็อตทาเลนต์ (ฤดูกาลที่ 5) รอบคัดเลือก ภาคกลางและกรุงเทพมหานคร (21-22 มีนาคม พ.ศ. 2558)
ละครเวที โหมโรง เดอะ มิวสิคัล โดย โต๊ะกลมโทรทัศน์ (4 เมษายน - 10 พฤษภาคม พ.ศ. 2558)
คอนเสิร์ต รักเดียว...เสมอ โดย ปู พงษ์สิทธิ์ คำภีร์ (27-28 มิถุนายน พ.ศ. 2558)
SiamPic Casting Day (11-12 กรกฎาคม พ.ศ. 2558)
Twice Upon a Time : The story concert 2015 by CU Band ชมรมดนตรีสากลสโมสรนิสิตจุฬาลงกรณ์มหาวิทยาลัย (11 สิงหาคม พ.ศ. 2558)
ละครเพลง เพลงรักสามฤดู โดย บริษัท โคเมดี้ ไลน์ จำกัด (20-30 สิงหาคม พ.ศ. 2558)
Big Fun มันยกบ้าน (4-6 กันยายน พ.ศ. 2558)
คอนเสิร์ต คุณพระช่วยสำแดงสด ครั้งที่ ๕ "๑๐ ปี คุณพระช่วย" (25-27 กันยายน พ.ศ. 2558)
คอนเสิร์ต เพลงแบบประภาส 2 (9-11 ตุลาคม พ.ศ. 2558)
ละครเวที โหมโรง เดอะ มิวสิคัล Restage โดย โต๊ะกลมโทรทัศน์ (6-29 พฤศจิกายน พ.ศ. 2558)
กิจกรรมและการแสดงที่ผ่านมา > พ.ศ. 2559

แดร็กคูลา: บลัดอิสไลฟ์ (12 กุมภาพันธ์ - 6 มีนาคม พ.ศ. 2559)
งานประกาศผลรางวัลภาพยนตร์แห่งชาติ สุพรรณหงส์ ครั้งที่ 25 (13 มีนาคม พ.ศ. 2559)
แปดเปื้อน โดยนิสิตคณะพาณิชยศาสตร์และการบัญชี หลักสูตรนานาชาติ จุฬาลงกรณ์มหาวิทยาลัย (2-3 เมษายน พ.ศ. 2559)
Cyril Magic up close 8 personal live in Bangkok (16-19 มิถุนายน พ.ศ. 2559)
หมายเหตุ: มีการยกเลิกการแสดงในวันสุดท้าย (19 มิถุนายน พ.ศ. 2559) โดยผู้จัดแสดงความรับผิดชอบกับผู้ที่จองบัตรตั้งแต่เดือนมีนาคมและชำระเงินค่าบัตรเข้าชมซึ่งมีราคาตั้งแต่ 1,500 บาทขึ้นไป ในส่วนของผู้แสดงมายากล Cyril แจ้งกับผู้รอเข้าขมการแสดงว่าเขาต้องขอระงับการแสดงเนื่องจากเห็นว่าสถานที่จัดการแสดงไม่มีความปลอดภัยเพียงพอทั้งในส่วนของผู้แสดงและผู้เข้าชม จึงตัดสินใจยกเลิกการแสดง
ก๊วนคานทอง Love Game the Musical (22-31 กรกฎาคม พ.ศ. 2559)
คอนเสิร์ต คุณพระช่วยสำแดงสด ๖ ยกสยาม (11-14 สิงหาคม พ.ศ. 2559)
TEDxBangkok 2016 (20 สิงหาคม พ.ศ. 2559)
TEDxChulalongkornU 2016 (4 กันยายน พ.ศ. 2559)
ละครเวที นิทานหิ่งห้อย เดอะ มิวสิคัล (8, 9 ตุลาคม พ.ศ. 2559)
หมายเหตุ: มีการยกเลิกการแสดงในรอบที่เหลือ (15 ตุลาคม - 9 พฤศจิกายน พ.ศ. 2559) เพื่อถวายความอาลัยต่อการสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเลื่อนไปจัดแสดงใหม่ในช่วงต้นปี พ.ศ. 2560
10 ปีนิ้วกลม ทอล์กโชว์ไม่มีขา (19 พฤศจิกายน พ.ศ. 2559)
กิจกรรมและการแสดงที่ผ่านมา > พ.ศ. 2560

ละครเวที นิทานหิ่งห้อย เดอะ มิวสิคัล (28 มกราคม - 12 กุมภาพันธ์ พ.ศ. 2560)
Mini Concert The Mask Singer Presented by Oppo (2 เมษายน พ.ศ. 2560)
ดิเอ็กซ์แฟกเตอร์ ประเทศไทย รอบคัดเลือกภาคกลาง (9-11 มิถุนายน พ.ศ. 2560)
TEDxBangkok 2017 (5 สิงหาคม พ.ศ. 2560)
คอนเสิร์ตคุณพระช่วยสำแดงสด ๗ นาคฟ้อน มังกรระบำ (11-14 สิงหาคม พ.ศ. 2560)
BNK48 A WE WISH YOU! A MARRY CHRISTMAS FAN MEET (24 ธันวาคม พ.ศ. 2560)
กิจกรรมและการแสดงที่ผ่านมา > พ.ศ. 2561

Education Disruption Conference & Hackathon โดย Disrupt Thailand (30 มีนาคม - 1 เมษายน พ.ศ. 2561)
ละครเวที โหมโรง เดอะ มิวสิคัล 2561 (5 พฤษภาคม - 3 มิถุนายน พ.ศ. 2561)
#ThailandforAttapeu คอนเสิร์ตการกุศลช่วยเหลือผู้ประสบอุทกภัย แขวงอัตตะปือ สปป.ลาว. ด้วยความรัก และห่วงใยจากพี่น้องชาวไทย โดย BNK48 (31 กรกฎาคม พ.ศ. 2561)
คอนเสิร์ตคุณพระช่วยสำแดงสด ๘ ฟื้นอโยธยา (10 - 13 สิงหาคม พ.ศ. 2561)
บุปผาราตรี เกือบจะมิวสิคัล (20 ตุลาคม - 11 พฤศจิกายน พ.ศ. 2561)
คอนเสิร์ต BNK48 D-DAY Jiradapa Produced Concert จัดขึ้นโดยวง BNK48 (23 ตุลาคม พ.ศ. 2561)
กิจกรรมและการแสดงที่ผ่านมา > พ.ศ. 2562

คอนเสิร์ต Kaew's First Solo Concert : A Passage to Fly จัดขึ้นโดยวง BNK48 (7-8 พฤษภาคม พ.ศ. 2562)
ละครเวที ชายกลาง The Musical (25 พฤษภาคม - 8 มิถุนายน พ.ศ. 2562)
คอนเสิร์ต คุณพระช่วยสำแดงสด ๙ รัตนโกสินทร์เรืองรอง (9 - 12 สิงหาคม พ.ศ. 2562)
ละครเวที A Message From an Emperor จัดขึ้นโดย Bangkok International Artists Guild (15-17 พฤศจิกายน พ.ศ. 2562)
งาน Autumn of IDOL 2019 จัดขึ้นโดย Siamdol (16 พฤศจิกายน พ.ศ. 2562)
A KATANYU 2019 PRESENTS BULLY PLANET (16-17 พฤศจิกายน พ.ศ. 2562)
Kyle Dixon & Michael Stein performing Stranger Things music จัดขึ้นโดย HAVE YOU HEARD? (13 พฤศจิกายน พ.ศ. 2562)
คอนฯ สู่เหย้าชาวคณะ Friday 22 ปี ยินดีที่ได้รู้จัก จัดขึ้นโดยวง ฟรายเดย์ (14-15 ธันวาคม พ.ศ. 2562)
Siamdol Christmas Live Party (ตั้งแต่ 11:30 น.) และ W. 1st One-man Live in Bangkok 2019 (ตั้งแต่ 17:30 น.) จัดขึ้นโดย Siamdol (21 ธันวาคม พ.ศ. 2562)
Mimigumo 1st Fanmeet "Secret of Mimigumo" จัดขึ้นโดยวง BNK48 (21-22 ธันวาคม พ.ศ. 2562)
กิจกรรมและการแสดงที่ผ่านมา > พ.ศ. 2563

ละครเวที Tuesday at Ephémère ณ สถานีที่เราพบกัน จัดขึ้นโดยคณะนิเทศศาสตร์ จุฬาลงกรณ์มหาวิทยาลัย (24-26 มกราคม พ.ศ. 2563)
กิจกรรมและการแสดงที่ผ่านมา > พ.ศ. 2565

งานประกาศผลรางวัล โทตี้มิวสิกอวอร์ดส์ 2021 (28 กุมภาพันธ์ พ.ศ. 2565)
ละครเวที สุนทราภรณ์ เพลงรักเพลงแผ่นดิน โดย เพลงเอก (12-14 สิงหาคม พ.ศ. 2565)
The Very Normal Of Moderndog โดย Moderndog (22-23 และ 29-30 ตุลาคม พ.ศ.2565)
ละครเวที สุนทราภรณ์ เพลงรักเพลงแผ่นดิน โดย เพลงเอก Restage (3-5 ธันวาคม พ.ศ. 2565)
กิจกรรมและการแสดงที่ผ่านมา > พ.ศ. 2566

งานประกาศผลรางวัล โทตี้มิวสิกอวอร์ดส์ 2022 (13 มีนาคม พ.ศ. 2566)
The Very Normal Of Moderndog Restage โดย โมเดิร์นด็อก (6-7 พฤษภาคม พ.ศ. 2566)
คอนเสิร์ต คุณพระช่วยสำแดงสด ๑๑ ชีพจรลงเท้า (12-14 สิงหาคม พ.ศ. 2566)
ละครเวที มนต์รักลูกทุ่งทองกวาว เดอะมิวสิคัล (2,3 และ 9-11 ธันวาคม พ.ศ. 2566)
กิจกรรมและการแสดงที่ผ่านมา > พ.ศ. 2567

พิธีเปิดตัวบัตรเครดิต KBank Workpoint Visa Credit Card (11 มิถุนายน พ.ศ. 2567)
2024 BYEON WOO SEOK Asia Tour in Bangkok (14-15 มิถุนายน พ.ศ. 2567)
"BANG YEDAM" 1ST FAN MEETING IN BANGKOK (23 มิถุนายน พ.ศ. 2567)
ละครเวที นิทานหิ่งห้อย เดอะ มิวสิคัล (19-21 และ 26-28 กรกฎาคม พ.ศ. 2567)
คอนเสิร์ต คุณพระช่วยสำแดงสด ๑๒ THAIHUB ไทยหาบ อาหาร•เยียวยา•ภูษา•สัญจร (5-8 ธันวาคม พ.ศ. 2567)
กิจกรรมและการแสดงที่ผ่านมา > พ.ศ. 2568

Wednesday Song
ละครเวที โหมโรง เดอะ มิวสิคัล 2568 (4, 10, 11 และ 16–18 พฤษภาคม พ.ศ. 2568)
แหล่งข้อมูลอื่น

เว็บไซต์โรงละคร
เฟซบุ๊คโรงละคร
แผนที่และภาพถ่ายทางอากาศของ เคแบงก์สยามพิฆเนศ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′42″N 100°32′02″E﻿ / ﻿13.744936°N 100.533785°E﻿ / 13.744936; 100.533785
| ด ค กบมจ> เวิร์คพอยท์ เอ็นเทอร์เทนเมนท์ |
| --- | --- | --- |
| โทรทัศน์ |  เวิร์คพอยท์ เอ็นเทอร์เทนเมนท์ รายชื่อผลงาน  โต๊ะกลมโทรทัศน์  บั้งไฟสตูดิโอ  ไทย บรอดคคาสติ้ง  |  |
| สื่อออนไลน์ |  เวิร์คพอยท์ทูเดย์ เพลย์  |  |
| อีเวนต์ โชว์บิซและคอนเสิร์ต |  ซิกเนเจอร์ อินคอร์ปอเรชั่น  แฟล็กชิป เอ็นเทอร์เทนเมนท์  กรุงเทพ เอ็กซิบิชั่น  |  |
| เพลง สตูดิโอบันทึกเสียงและดนตรี |  กราว  ดูเอดอทอาร์ทเมคเกอร์  เออาร์ดับบลิวพี  ยุ้งข้าวเร็คคอร์ด  เอ็กซ์โอเอ็กซ์โอเอนเตอร์เทนเมนต์  |  |
| ภาพยนตร์ |  เวิร์คพอยท์พิคเจอร์ส  บ้านอิทธิฤทธิ์  หัวฟิล์มท้ายฟิล์ม  คาร์แมนไลน์สตูดิโอ  |  |
| โทรทัศน์ดิจิทัลและดาวเทียม |  ช่องเวิร์คพอยท์  ช่อง 6  |  |
| ธุรกิจอื่น ๆ |  เวิร์คพอยท์พับลิชชิ่ง  สยามพิฆเนศ  นาโนนีเซีย  |  |
| ผู้บริหารระดับสูง |  ปัญญา นิรันดร์กุล  ประภาส ชลศรานนท์  พาณิชย์ สดสี  คณิต วัฒนประดิษฐ์  วิชนี ศรีสวัสดิ์  ชลากรณ์ ปัญญาโฉม  พ.ต.อ.ปรัชญ์ชัย ใจชาญสุขกิจ  สมเกียรติ ติลกเลิศ  พรทิพย์ ดุริยประณีต  |  |
| พิธีกรและนักแสดงในสังกัด |  ปัญญา นิรันดร์กุล  แก๊งสามช่า เพ็ชรทาย วงษ์คำเหลา  ชูศักดิ์ เอี่ยมสุข  พงษ์ศักดิ์ พงษ์สุวรรณ  สุดารัตน์ บุตรพรหม  ภาณุพันธ์ ครุฑโต  บุญญาวัลย์ พงษ์สุวรรณ  กฤษณ์ ศรีภูมิเศรษฐ์  ศิวดล จันทเสวี  วรัทยา นิลคูหา  อเล็กซานดร้า ธิดาวัลย์ บุญช่วย  ณัฏฐ์ กิจจริต  ดนู ชุตินาวี  อาร์ต รุจิรวนิช  ปานรวัฐ ลิ่มรัตนาอาภรณ์  กันต์ กันตถาวร  ภาคภูมิ จงมั่นวัฒนา  ศิวัฒน์ โชติชัยชรินทร์  |  |
ไซอัน แมสซีย์-เอลลิส

ไซอัน แมสซีย์
ไซอัน ลูอีส แมสซีย์ (Sian Louise Massey) เกิดเดือนตุลาคม ค.ศ. 1985 เป็นผู้ตัดสินฟุตบอลหญิง ชาวอังกฤษ ในฟุตบอลอังกฤษและฟุตบอลหญิง โดยรับหน้าที่เป็นผู้ช่วยผู้ตัดสิน โดยมากทำหน้าที่ในฟุตบอลลีก แต่ก็ได้รับมอบหมายในการแข่งขันพรีเมียร์ลีก ถ้วยฟุตบอลลีก และยูฟ่าแชมเปีนส์ลีกหญิง และฟุตบอลโลกหญิงในนัดคัดเลือก ได้รับบรรจุในฐานะผู้ตัดสินอาชีพ และได้รับมอบหมาย อยู่ในรายชื่อผู้ช่วยผู้ตัดสินหญิงของฟีฟ่า ในปี ค.ศ. 2010 เธอเป็นชาวเมืองคอเวนทรี  ในเวสต์มิดแลนด์ส
ฟอร์มูลาวัน

| --- | --- |

ประเภท: รถล้อเปิดแบบที่นั่งเดี่ยว
ประเทศ: ทั่วโลก
การเริ่มฤดูกาล: 1950
ผู้ขับ: 20
ผู้สร้าง: 10
ผู้ผลิตเครื่องยนต์: แฟร์รารี · เมอร์เซเดส · เรอโน  · เรดบูล
ผู้ผลิตยางรถ: ปีเรลลี
ผู้ขับแชมป์:  มักซ์ แฟร์สตัปเปิน (2024)  (เรดบูลเรซซิง-ฮอนด้า อาร์บีพีที)
ทีมแชมป์:  แมกลาเรน-เมอร์เซเดส (2024)
เว็บไซต์ทางการ: www.formula1.com
 ฤดูกาลปัจจุบัน
เมอร์เซเดส-เบนซ์ ดับเบิลยู196 ที่ ฆวน มานูเอล ฟังฆิโอ ใช้แข่งขันและได้รับตำแหน่งแชมป์โลกฤดูกาล 1954 และ 1955
รถสูตรหนึ่ง หรือ ฟอร์มูลาวัน (อังกฤษ: Formula One) หรือ เอฟวัน (อังกฤษ: F1) หรือมีชื่ออย่างเป็นทางการว่า FIA Formula One World Championship เป็นการแข่งขันรถระดับสูงสุดจากความช่วยเหลือของสมาพันธ์รถยนต์นานาชาติ (Fédération Internationale de l'Automobile; FIA) คำว่า "สูตร" หมายถึงกฎกติกาที่ผู้เข้าแข่งขันและรถทุกคันต้องปฏิบัติตาม ฤดูกาลแข่งขันของเอฟวัน ประกอบด้วยการแข่งขันหลายครั้งหรือที่เรียกว่า กรังด์ปรีซ์ (Grands Prix) ตามวัตถุประสงค์การสร้างของสนามแข่งและไปจนถึงขนาดที่เล็กลง ถนนสาธารณะและถนนปิดในเมือง ผลของการแข่งขันจะรวมและพิจารณาให้กับแชมป์ในส่วนของผู้ขับและผู้ผลิต ในส่วนของผู้ขับรถ ทีมผู้ผลิต เจ้าหน้าที่ทางรถ ผู้จัดเตรียม และสนามต้องมีผู้ที่ถือใบอนุญาตซูเปอร์ไลเซนซ์ ใบอนุญาตการแข่งรถสูงสุดจากเอฟไอเอ
การแข่งขันรถสูตรหนึ่ง แข่งด้วยความเร็วสูงถึง 360 กม/ชม. กับเครื่องยนต์สูงสุด 18,000 รอบ/นาที ประสิทธิภาพของรถขึ้นอยู่กับเครื่องยนต์ อากาศพลศาสตร์ การเบรกและยาง
ยุโรปถือเป็นจุดศูนย์กลางการแข่งของรถสูตรหนึ่ง และมีการแข่งขันเกิดขึ้น อย่างไรก็ตามก็ได้ขยับขยายไปในส่วนต่าง ๆ ของโลกในปีหลัง ๆ การแข่งขันในยุโรปและอเมริกาก็ถูกลดลงไป การแข่งขัน 17 ครั้งในปี 2009 มี 8 ครั้งที่จัดขึ้นนอกยุโรป
การแข่งขันรถสูตรหนึ่งยังถือเป็นรายการโทรทัศน์ที่มีผู้ชมมหาศาล มีผู้ชมทั่วโลกกว่า 600 ล้านคนต่อฤดูกาล และด้วยความที่เป็นกีฬาที่แพงที่สุดในโลก จึงมีผลต่อด้านเศรษฐกิจอย่างมาก และการเงินและการต่อสู้ด้านการเมือง และยังปรากฏถึงด้านการค้าที่นำไปสู่การหาผู้สนับสนุนอย่างมาก นำไปสู่การหาค่าใช้จ่ายของผู้ผลิต อย่างไรก็ตามนับตั้งแต่ปี 2000 ค่าใช้จ่ายที่มีแนวโน้มที่สูงขึ้น หลายทีม รวมถึงทีมผู้สร้างรถและทีมที่มีผู้สนับสนุนน้อย ก็ล้มหายไปหรือถูกขายให้บริษัทอื่น สิ่งนี้เองทำให้มีตัวจำกัดผู้เข้าร่วมแข่งขันด้วย
ดูเพิ่ม

รายชื่อฟอร์มูลาวันกรังด์ปรีซ์
รายชื่อนักแข่งรถฟอร์มูลาวัน
รายชื่อแชมป์โลกฟอร์มูลาวันประเภทนักขับ
รายชื่อแชมป์โลกฟอร์มูลาวันประเภทผู้ผลิต
มิตซูบิชิ คิ-21

| คิ-21 |
| --- | --- |

หน้าที่: เครื่องบินทิ้งระเบิดหนัก
ประเทศผู้ผลิต:  ญี่ปุ่น
ผู้ผลิต: มิตซูบิชิ
เที่ยวบินแรก: 18 ธันวาคม 1936
เริ่มใช้: 1938
ปลดระวาง: 1945
ผู้ใช้หลัก:  กองการบินทหารบกมหาจักรวรรดิญี่ปุ่น  กองทัพอากาศไทย
จำนวนที่ถูกผลิต: 2,064 ลำ (excluding Ki-57)
รุ่น: มิตซูบิชิ คิ-57
มิตซูบิชิ คิ-21 (อังกฤษ: Mitsubishi Ki-21) เป็นเครื่องบินทิ้งระเบิดหนักของญี่ปุ่นในระหว่างสงครามโลกครั้งที่สอง ใช้โดยกองทัพอากาศทหารบกจักรวรรดิญี่ปุ่นและกองทัพอากาศไทย
ประจำการ

กองการบินทหารบกมหาจักรวรรดิญี่ปุ่น
กองทัพอากาศไทย เคยประจำการ 9 ลำ
ประจำการ > หลังสงคราม

กองทัพอากาศอินโดนีเซีย
คุณลักษณะ (คิ-21-ไอไอบี)

ข้อมูลจาก The Concise Guide to Axis Aircraft of World War II
ลักษณะทั่วไป
ลูกเรือ: 5–7
ความยาว: 16.0 m (52 ft 6 in)
ช่วงระหว่างปลายปีก: 22.50 m (73 ft 10 in)
ความสูง: 4.85 m (15 ft 11 in)
พื้นที่ปีก: 69.90 m² (752.12 ft²)
น้ำหนักบรรทุกเปล่า: 6,070 kg (13,354 lb)
น้ำหนักบรรทุก: 10,600 kg (23,320 lb)
ขุมพลัง: Mitsubishi Army Type 100 (Ha-101)(Mitsubishi Kasei) 14 cylinder radial engine จำนวน 2 เครื่องยนต์, กำลัง 1,119 kW (1,500 hp)  ของแต่ละเครื่อง
Propellers: three-blade metal variable-pitch propeller
ศักยภาพ
ความเร็วสูงสุด: 485 km/h (301 mph) at 4,700 m (15,400 ft)
ความเร็วในการล่องเรือ: 380 km/h (236 mph)
พิสัยบิน: 2,700 km (1,680 mi)
เพดานบินเดินทาง: 10,000 m (32,800 ft)
อัตราการไต่: 13 min 13 sec to 6,000 m (19,680 ft)
อาวุธ
ปืน:
5× 7.7 mm (.303 in) flexible Type 89 machine guns in nose, ventral, beam and tail positions
1× 12.7 mm (.50 in) Type 1 Machine Gun in dorsal turret
ลูกระเบิด: 1,000 kg (2,200 lb) of bombs
คิ-21 แซลลี
อำเภอวิเชียรบุรี

| อำเภอวิเชียรบุรี |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Wichian Buri
คำขวัญ: ศาลนเรศวรรวมใจ ถิ่นไก่ย่างอร่อย สุสานหอยล้านปี พุน้ำร้อนมีใต้ดิน อุทยานหินโบราณ บ่อน้ำมันล้ำค่า
แผนที่จังหวัดเพชรบูรณ์ เน้นอำเภอวิเชียรบุรี
พิกัด: 15°39′26″N 101°6′24″E﻿ / ﻿15.65722°N 101.10667°E﻿ / 15.65722; 101.10667
ประเทศ:  ไทย
จังหวัด: เพชรบูรณ์
พื้นที่
 • ทั้งหมด: 1,632.0 ตร.กม. (630.1 ตร.ไมล์)
ประชากร (2564)
 • ทั้งหมด: 129,590 คน
 • ความหนาแน่น: 79.41 คน/ตร.กม. (205.7 คน/ตร.ไมล์)
รหัสไปรษณีย์ : 67130
รหัสภูมิศาสตร์: 6705
ที่ตั้งที่ว่าการ: ที่ว่าการอำเภอวิเชียรบุรี หมู่ที่ 13 ตำบลท่าโรง อำเภอวิเชียรบุรี จังหวัดเพชรบูรณ์ 67130
 ส่วนหนึ่งของสารานุกรมประเทศไทย
วิเชียรบุรี เป็นอำเภอหนึ่งของจังหวัดเพชรบูรณ์ อดีตเป็นอำเภอที่เคยมีอาณาเขตพื้นที่ขนาดใหญ่อีกหนึ่งอำเภอในจังหวัดเพชรบูรณ์ ซึ่งพื้นที่อำเภอวิเชียรบุรีครอบคลุมพื้นที่อำเภอหนองไผ่ อำเภอบึงสามพัน อำเภอศรีเทพในปัจจุบัน และเป็นต้นตำรับของ "ไก่ย่างวิเชียรบุรี" เป็นที่รู้จักไปทั่วประเทศ
งูแมวเซาที่ค้นพบในเขตอำเภอวิเชียรบุรี
บิ๊กซีวิเชียรบุรี
ที่ตั้งและอาณาเขต

อำเภอวิเชียรบุรีมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอบึงสามพัน มีคลองจังหัน และแนวกึ่งกลางแม่น้ำป่าสัก เป็นเส้นแบ่งเขต
ทิศตะวันออก ติดต่อกับอำเภอภักดีชุมพล (จังหวัดชัยภูมิ) และอำเภอลำสนธิ (จังหวัดลพบุรี)
ทิศใต้ ติดต่อกับอำเภอศรีเทพ และอำเภอโคกเจริญ (จังหวัดลพบุรี) มีคลองลำตะค้อ คลองกำเหียง คลองยางสามต้น แนวกึ่งกลางแม่น้ำป่าสัก คลองใหญ่ เป็นเส้นแบ่งเขต
ทิศตะวันตก ติดต่อกับอำเภอไพศาลี (จังหวัดนครสวรรค์)
ที่ตั้งและอาณาเขต

อำเภอวิเชียรบุรี มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอบึงสามพัน
ทิศตะวันออก ติดต่อกับอำเภอภักดีชุมพล (จังหวัดชัยภูมิ) และอำเภอลำสนธิ (จังหวัดลพบุรี)
ทิศใต้ ติดต่อกับอำเภอศรีเทพ และอำเภอโคกเจริญ (จังหวัดลพบุรี)
ทิศตะวันตก ติดต่อกับอำเภอไพศาลี (จังหวัดนครสวรรค์)